સાંજે સહુ ગંતવ્યસ્થાને પહોંચી જાય, આ રાજમાર્ગવાળા અને પેલા કેડાવાળા, લગભગ સાથેસાથે અથવા થોડા આગળ પાછળ. ઉતારા પર સામૈયાં થાય આ રાજમાર્ગ પર થઈને પહોંચનારાનાં. પેલા કેડા કંડારીને અહીં પહોંચેલા જરા દૂર બેસીને આ ઉજમને જોયા કરે. તેમના પ્રવાસની પણ કયાંક નોંધ લેવાય તો કેવું ?? તે વિષે તેમાંના કેટલાક વિચારે ,કેટલાક ના વિચારે. પણ એક વાતની તે બધાને ચોક્કસ પ્રતીતિ કે – અમે આજે જે કેડા કંડાર્યા છે તે આવતી કાલે નક્કી રાજમાર્ગ થઈ જવાના છે.